પ્રાપ્ત માહિતી અનુસાર ખેડા જિલ્લામાંથી કસાઇ ગાંધીનગર પાસિંગની મરુન કલરની ટવેરા ગાડીમાં ગૌમાંસ લઇને અમદાવાદ લઇને આવી રહ્યા છે તેવી બાતમી ગૌરક્ષકોને મળતાં આજે વહેલી પરોઢે કઠવાડા રોડ પર વોચ ગોઠવી હતી. ટવેરા ગાડી કઠવાડા રોડ પરથી પસાર થઇ ત્યારે ગૌરક્ષકોએ તેને રોકવાની કોશિશ કરી હતી. જોકે કસાઇઓએ ગાડી પુરઝડપે ચલાવતાં ગૌરક્ષકોએ તેનો ફિલ્મી ઢબે પીછો કર્યો હતો. ગૌરક્ષકોથી બચવા માટે કસાઇઓ બેફામ ગાડી ચલાવી જેમાં તેમણે ત્રણ કરતા વધુ ગાડીઓને ટક્કર પણ મારી હતી.